**Transpordiamet Teie 24.09.2024 8-4/24/7270-4**

**info@transpordiamet.ee**

**Meie 18.03.2025 nr 4-7/675-5**

**Taotlus riigimaa võõrandamiseks**

Häädemeeste Vallavalitsus esitas Transpordiametile 26.04.2024 taotluse riigimaa võõrandamiseks ja Häädemeeste vallale omandamiseks. Transpordiamet vastas 28.05.2024 kirjaga nr 8-4/24/7270-2, kus paluti esitatud taotlust täiendada. Häädemeeste Vallavalitsus esitas 02.07.2024 kirjaga nr 4-7/675-2 täiendatud taotluse riigimaa võõrandamiseks vastavalt Transpordiameti 28.05.2024 kirjale 8-4/24/7270-2. Teie 24.09.2024 kirjaga nr 8-4/24/7270-4 palute taotlust täiendada.

Kohaliku omavalitsuse korralduse seaduse § 6 lõike 1 järgi on omavalitsusüksuse ülesandeks korraldada muuhulgas antud valla teede ehitamist ja korrashoidu. Pidades silmas kohaliku kogukonna huve ja vajadusi, on põhjendatud nimetatud riigiteede taotlemine Häädemeeste valla kui kohaliku omavalitsuse omandisse. Kohalike elanike ja ettevõttete huvides on valla teede omanikuna võimalik efektiivsemalt korraldada teel liiklust - kergliiklusteede võrgustikku arendamist külgnevalt sõiduteega, parkimise korraldamist kui ka ühtse teehoiu korraldamist.

Võttes aluseks Häädemeeste Vallavolikogu 28.11.2024 otsuse nr 35 „Kinnistute tasuta omandamine Eesti Vabariigilt“ punkti 1 ja riigivaraseaduse § 33 lõike 1 punkti 1, taotleb Häädemeeste Vallavalitsus Eesti Vabariigilt tasuta kinnisasjade võõrandamist Häädemeeste valla omandisse kohaliku omavalitsuse üksusele seadusest tuleneva kohalike teede ehitamise ja korrashoiuülesannete täitmiseks järgmiselt:

1. 19332 Häädemeeste tee (registriosa 8367650, katastritunnus 21301:006:0135, sihtotstarve transpordimaa 100%, pindala 16383 m²);

2. 19349 Lepaküla-Leina tee (registriosa 8422650, katastritunnus 84801:004:0523, sihtotstarve transpordimaa 100%, pindala 2,18 ha);

3. 19349 Lepaküla-Leina tee (registriosa 2701406, katastritunnus 84801:004:0495, sihtotstarve transpordimaa 100%, pindala 2667 m²);

4. 19349 Lepaküla-Leina tee (registriosa 8351950, katastritunnus 84801:004:0524, sihtotstarve transpordimaa 100%, pindala 31900 m²);

5. 19349 Lepaküla-Leina tee (registriosa 22786750, katastritunnus 21401:001:0436, sihtotstarve transpordimaa 100%, pindala 693 m²).

Kinnisasjade tasuta võõrandamisega seotud kulud (sh müügi- ja asjaõiguslepingu sõlmimisega seotud kulud, notari tasu ja riigilõiv, kinnisasja hariliku väärtuse hindamise kulud) tasub Häädemeeste vald.

Samuti teeb Häädemeeste Vallavalitsus ettepaneku võõrandada tasuta Häädemeeste valla omandisse riigi omandis olevad uued ühendusteed 1945 Uuejõe tee (pikkusega 0,409 km), 1943 Karu tee (pikkusega 0,197 km), 1944 Orava tee (pikkusega 0,418 km), Viira tee, 1916 Reiuranna tee (pikkusega 0,133 km), Rae tee, Tammeoksa tee, 1949 Reiu kooli tee (pikkusega 0,345 km),1941 Tõllapulga tee (pikkusega 0,133 m), 1942 Reiu ühendustee (0,955-2,335 km) pärast vastavate katastriüksuste moodustamist.

Lugupidamisega

*/allkirjastatud digitaalselt/*

Külliki Kiiver

vallavanem

Lisa: Häädemeeste Vallavolikogu 28.11.2024 otsus nr 35 „Kinnisasjade tasuta omandamine Eesti Vabariigilt“.

Marie Reinson

planeerimis- ja maanõunik

[marie.reinson@haademeeste.ee](mailto:marie.reinson@haademeeste.ee)

telefon 5788 0015